**OBRAZLOŽENJE GODIŠNJEG IZVJEŠTAJA O IZVRŠENJU PRORAČUNA**

**OPĆINE ZEMUNIK DONJI ZA 2023. GODINU**

Zakonom o proračunu („Narodne novine“ 144/21) , odredbom članka 89. stavka 2. utvrđena je obveza izvršnog tijela jedinice lokalne samouprave da podnese godišnji izvještaj o izvršenju proračuna do 31. svibnja tekuće godine za prethodnu godinu. Godišnji izvještaj o izvršenju proračuna objavljuje se na internetskim stranicama i u Službenom glasniku Općine Zemunik Donji.

Navedene odredbe utvrđene su i Pravilnikom o polugodišnjem i godišnjem izvještaju o izvršenju proračuna.

Za financiranje javnih rashoda Općine Zemunik Donji za 2023. godinu doneseni su slijedeći financijsko- planski dokumenti :

- Proračuna Općine Zemunik Donji za 2023. godinu u iznosu 4.450.753,00 eura, te Odluka o izvršavanju Proračuna Općine Zemunik Donji za 2023. godinu koju je donijelo Općinsko vijeće Općine Zemunik Donji na 13. sjednici održanoj 15. prosinca 2022. godine, a objavljeni su u „Službenom glasniku Općine Zemunik Donji „ broj 52 /2022.

- Izmjene i dopune Proračuna Općine Zemunik Donji za 2023. godinu u iznosu 3.625.392,21 eura koje je donijelo Općinsko vijeće Općine Zemunik Donji na 21. sjednici održanoj 13. prosinca 2023. godine , a objavljene u „Službenom glasniku Općine Zemunik Donji „ broj 59/2023; Odluka o izmjeni Odluke o izvršavanju Proračuna Općine Zemunik Donji za 2023. godinu koju je donijelo Općinsko vijeće Općine Zemunik Donji na 21. sjednici održanoj 13. prosinca 2023. godine, a objavljena u „Službenom glasniku Općine Zemunik Donji „ broj 59/23 .

U Proračun Općine Zemunik Donji za 2023. godinu kao i njegove izmjene i dopune , Sukladno Zakonu , Uputi Ministarstva financija prihodi i rashodi planirani su konsolidirano.

Konsolidirano planiranje podrazumijeva da se u Proračun Općine Zemunik Donji uključeni i svi vlastiti i namjenski prihodi proračunskog korisnika te sukladno tome Godišnji izvještaj o izvršenju proračuna Općine Zemunik Donji za razdoblje siječanj – prosinac 2023. godine.

Na sadržaj Godišnjeg izvještaja o izvršenju proračuna primjenjuju se odredbe članka 168. Zakona o proračunu kao i odredbe članka 4. Pravilnika o polugodišnjem i godišnjem izvještaju o izvršenju proračuna.

Navedenim propisima utvrđeno je da Godišnji izvještaj o izvršenju proračuna sadrži :

1. Opći dio proračuna koji čini Račun prihoda i rashoda i Račun financiranja na razini odjeljka ekonomske klasifikacije,

2. Posebni dio proračuna po organizacijskoj i programskoj klasifikaciji na razini odjeljka ekonomske klasifikacije,

3. Izvještaj o zaduživanju na domaćem i stranom tržištu novca i kapitala,

4. Izvještaj o korištenju proračunske zalihe,

5, Izvještaj o danim državnim jamstvima i izdacima po državnim jamstvima,

6. obrazloženje ostvarenja prihoda i primitaka, rashoda i izdataka .

U skladu sa zakonskim obvezama , sačinjen je Godišnji izvještaj o izvršenju Proračuna Općine Zemunik Donji za razdoblje siječanj- prosinac 2023. godine , te se u nastavku daju bilješke i izvješća po točkama kako slijedi:

**OBRAZLOŽENJE OSTVARENJA PRIHODA I PRIMITAKA, RASHODA I IZDATAKA**

**KONSOLIDIRANOG GODIŠNJEG IZVJEŠTAJA O IZVRŠENJU PRORAČUNA**

*- OPĆI DIO PRORAČUNA*

U navedenom izvještajnom razdoblju konsolidirani prihodi i primici te rashodi i izdaci izvršeni su :

Ukupni konsolidirani prihodi i primici (6+7+8) u razdoblju siječanj – prosinac 2023. ostvareni su u iznosu 3.617.178,69 eura od čega se 55.962,19 eura odnosi na vlastite prihode proračunskog korisnika Dječji vrtić Zvjezdice što je 99,77 % od planiranog.

Ukupni rashodi i izdaci ( 3+4+5) u razdoblju siječanj- prosinac 2023. godine izvršeni su u iznosu 2.938.791,87 eura što je 84,61 % od planiranog. Na kraju izvještajnog razdoblja utvrđen je višak od 678.386,82 eura.

Ukupni konsolidirani rashodi i izdaci (3+4+5) u razdoblju siječanj – prosinac 2023. godine izvršeni su u iznosu 2.938.791,87 eura što je 84,61 % od planiranog. U navedenom izvještajnom razdoblju ostvaren je višak prihoda i primitaka u iznosu 678.386,82 eura.

Preneseni manjak iz prethodnog razdoblja iznosi 152.117,87 eura pa je višak prihoda raspoloživ u slijedećem razdoblju 526.268,95 eura.

***PRIHODI POSLOVANJA***

Prihodi poslovanja ( razred 6) realizirani su u iznosu 2.173.364,99 eura što je 98,75% od planiranog.

*- Prihodi od poreza (61)*

Prihodi od poreza realizirani su u iznosu 747.614,82 eura što je 3,84% više od planiranog. Realizacija poreza u 2023. godini viša je u odnosu na prethodnu godinu povećanim priljevom poreza na dohodak i poreza na imovinu.

*- Pomoći iz inozemstva i od subjekata unutar općeg proračuna (63)*

Skupina prihoda od pomoći ostvarena je u ukupnom iznosu 420.699,95 eura što je za 16,94% više od planiranog, a 19,95% više od ostvarenog prethodne godine. Unutar ove skupine prihoda realizacija se odnosi na tekuće pomoći iz državnog proračuna u iznosu 324.541,00 eura, tekuće pomoći iz županijskog proračuna u iznosu 49,300,00 eura, tekuće pomoći iz državnog proračuna proračunskom korisniku dječjem vrtiću „ Zvjezdice „ u iznosu 2.003,78 eura ,tekuće pomoći proračunskom korisniku dječjem vrtiću iz proračuna koji im nije nadležan u iznosu 398,17 eura , kapitalne pomoći od izvanproračunskog korisnika (Županijska uprava za ceste) u iznosu 4.457,00 eura, te kapitalne pomoći iz državnog proračuna u iznosu 40.000,00 eura.

*- Prihodi od imovine (64)*

Skupina prihoda od imovine ostvarena je u iznosu 53.050,16 eura što je 28,18% od planiranog , a 80/08% ostvarenog u odnosu na prethodnu godinu. Unutar ove skupine prihoda prihodi od financijske imovine izvršeni su u iznosu 13,62 eura, prihodi od nefinancijske imovine (prihodi od najma prostora, eksploatacije mineralnih sirovina, legalizacija objekata, naknade za korištenje grobnog mjesta, naknada za javne površinu ) ostvareni su u iznosu 53.036,54 eura.

*- Prihodi od upravnih i administrativnih pristojbi i po posebnim propisima i naknada (65)*

Navedena skupina prihoda ostvarena je u ukupnom iznosu od 945.084,81 eura što je 6,37% više od plana, a 13,30% više u odnosu na prethodnu godinu. Unutar navedene skupine prihoda financijski najznačajnija je skupina prihoda od komunalne naknade komunalnog doprinosa , te prihodi proračunskog korisnika dječjeg vrtića „Zvjezdice“ u iznosu 55.962,19 eura.

- *Prihodi od prodaje proizvoda i robe te pruženih usluga (66)*

Ova skupina prihoda izvršena je u ukupnom iznosu 728,64 eura što je 48,29% od planiranog, a odnosi se na prihode od pruženih usluga održavanja grobnica.

- *Kazne ,upravne mjere i ostali prihodi (68)*

Ova skupina prihoda realizirana je u iznosu 6.186,61 eura što je 14,72% od planiranog. Prihod je ostvaren s osnove ostalih prihoda ( usluga ukopa).

*- Prihodi od prodaje nefinancijske imovine*

Prihodi od prodaje nefinancijske imovine ostvareni su u iznosu 339.622,13 eura što je 6,36 % više od planiranog, a odnosi se na prihode od prodaje građevinskog zemljišta u iznosu 334.208,05 eura, te prihode od prodaje stambenih objekata u iznosu 5.414,08 eura.

*- Primici od financijske imovine i zaduživanja*

Primici od financijske imovine i zaduživanja realizirani su u iznosu 1.104.191,57 eura, a odnose se na primitke od dugoročnog kredita koji je namijenjen za izgradnju sportske dvorane u Zemuniku Donjem.

**RASHODI I IZDACI PRORAČUNA**

Rashodi i izdaci po skupinama u razdoblju siječanj- prosinac 2023. godine ostvareni su u iznosu 2.893.791,87 eura .

Rashodi poslovanja izvršeni su u ukupnom iznosu 2.893.535,10 eura, te su izvršeni unutar planiranih veličina, a za određena odstupanja pojašnjenja se daju u nastavku bilješki.

- Rashodi za zaposlene izvršeni su u iznosu 453.553,90 eura gdje su obuhvaćene plaće službenika i dužnosnika općine , te zaposlenih u Dječjem vrtiću „Zvjezdice“.

- Materijalni rashodi

Skupina materijalnih rashoda realizirana u iznosu od 603.265,12 eura što je 93,72% od planiranog.

Rashodi se odnose na naknade troškova zaposlenih u iznosu 20.025,47 eura što je 27,20% više od planiranog ( novozaposleni službenik) , rashode za materijal i energiju u iznosu 136.513,81 eura što je 99,63% od planiranog , rashode za usluge 384.231,83 eura što je 96,40% od planiranog, ostale rashode poslovanja u iznosu 62.259,98 eura što je 51,68% više od planiranog a koji se odnose na povećanje rashoda na premije osiguranja , sudske pristojbe i naknade, održavanje Adventa.

- Financijski rashodi

U ovom izvještajnom razdoblju financijski rashodi realizirani su u iznosu 97,94% od planiranog, a odnose se na kamate za primljeni kredit u iznosu 13.614,98 eura , bankarske usluge i usluge platnog prometa u iznosu 3.659,48 eura, zatezne kamate u iznosu 306,06 eura, te ostale financijske rashode u iznosu 8.809,86 eura ( državni proračun naplata 1 % i naplata 5% prihoda).

- Subvencije

Dane subvencije u ovom izvještajnom razdoblju realizirane su u ukupnom iznosu 44.100,38 eura što je 78,12% od planiranog. Rashod se odnosi na subvenciju trgovačkom društvu Zemunik odvodnja d.o.o. čiji je osnivač Općina Zemunik Donji.

- Pomoći dane u inozemstvo i unutar općeg proračuna

Pomoći dane u inozemstvo i unutar općeg proračuna izvršene su u iznosu 32.083,13 eura što je 48,94% više od planiranog .Rashod se odnosi na pomoći općinskim proračunima u iznosu 398,40 eura, tekuće pomoći županijskom proračunu ( sufinanc. nastave u produženom boravku ) u iznosu 22.053,07 eura, kapitalne pomoći županijskom proračunu u iznosu 9.631,66 eura (uređenje Stem učionice u OŠ Zemunik) .

- Naknade građanima i kućanstvima na temelju osiguranja i druge nakade

Naknade građanima i kućanstvima realizirane su u iznosu 89.682,54 eura što je 89,58% od planiranog, a obuhvaćaju naknade za novorođenčad , naknade za prijevoz srednjoškolcima, stipendije studentima, sufinanciranje programa pomoći i njege u ući, jednokratne novčane pomoći socijalno ugroženim kategorijama stanovništva.

- Ostali rashodi

Skupina ostalih rashoda realizirana je u iznosu 123.724,51 eura što je 3,69% više od plana.

Podskupina tekuće donacije realizirana je u iznosu 69.175,51 eura, a odnosi se na financiranje redovnog rada kulturnih , sportskih i ostalih udruga i zajednica koje djeluju na području općine i županije dok su kapitale donacije realizirane u iznosu 54.549,00 eura a odnose se na kapitalnu donaciju za kupnju radnog stroja trgovačkom društvu Zemunik d.o.o. čiji je osnivač Općina Zemunik Donji .

- Rashodi za nabavu nefinancijske imovine

Rashodi za nabavu nefinancijske imovine izvršeni su u iznosu 89.700,00 eura što je 99,57% od planiranog. Rashod se odnosi na kupnju građevinskog zemljišta pored sportskog igrališta Smrdelj.

- Rashodi za nabavu proizvedene dugotrajne imovine

Skupina rashoda za nabavu proizvedene dugotrajne imovine realizirana je u iznosu 1.362.780,07 eura što je 73,23% od planiranog.

Podskupina rashoda za građevinske objekte realizirana je u ukupnom iznosu 1.196.515,25 eura a odnosi se na izgradnju sportske dvorane u iznosu 774.200,71 eura, izgradnju i rekonstrukciju nerazvrstanih cesta u iznosu 178.443,24 eura, izgradnja vodovoda u iznosu 111.180,37 eura, izgradnju energetskih i komunikacijskih vodova u iznosu 19.659,43 eura, sportski i rekreacijski tereni u iznosu 65.739,81 eura, izgradnja javne rasvjete u iznosu 7.042,50 eura, izgradnju ostalih građevinskih objekata ( grobnice) u iznosu 40.249,00 eura.

Podskupina rashoda za postrojenja i opremu realizirana je u iznosu 138.937,86 eura a odnosi se na uredsku opremu i namještaj u iznosu 3.506,16 eura, komunikacijsku opremu u iznosu 211,00 eura, dodatna ulaganja na sportskim objektima u iznosu 13.597,00 eura, sportsku opremu u iznosu 84.575,00 eura, uređaji i oprema za ostale namjene ( komunalna oprema i uređaji) u iznosu 50.645,70 eura.

Skupina rashoda za nematerijalnu proizvedenu imovinu realizirana je u iznosu 26.676,62 eura , a odnosi se na izradu izmjena PPU, sufinanciranje troškova PRŠI, projekt izgradnje nerazvrstane ceste u NC ZD 49 Zemuniku Donjem.

- Izdaci za financijsku imovinu i otplate zajmova

U ovom izvještajnom razdoblju izdaci za financijsku imovinu i otplate zajmova realizirani su u iznosu 100.336,03 eura što je 100,80% od plana. U ovom izvještajnom razdoblju anuiteti i kamate po postojećem dugoročnom kreditu uredno su otplaćivani.

**2. POSEBNI DIO PRORAČUNA**

U posebnom je dijelu proračuna dan pregled rashoda po organizacijskoj i programskoj klasifikaciji.

Sveukupni rashodi i izdaci izvršeni su u ukupnom iznosu 2.849.571,13 eura.

Razdjel 001 OPĆINSKO VIJEĆE

U ovom su razdoblju bila planirana sredstva u iznosu 196.685,00 eura ostvarena su u iznosu 211.942,83 eura.

Razdjel 002 JEDINSTVENI UPRAVNI ODJEL

Glava 00201 JEDINSTVENI UPRAVNI ODJEL

U ovom su razdoblju bila planirana sredstva u iznosu 2.937.47300 eura , a ostvareni su u iznosu 2.385.487,08 eura.

Glava 00202 JAVNA USTANOVA PREDŠKOLSKOG ODGOJA

U ovom su razdoblju bila planirana sredstva u iznosu 339.116,34 eura a izvršena su u iznosu 341.363,96 eura.

3. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA

Općina Zemunik Donji i OTP banka u 2021. godini sklopile su Ugovor o kreditu u iznosu (10.000.000,00 kuna ) tj. 1.327.28,08 eura uz redovnu kamatu od 1,54% . Sredstva kredita koriste se isključivo za izgradnju sportske dvorane u Zemuniku Donjem. Rok otplate kredita je 30. travnja 2032. godine.

4. IZVJEŠTAJ O KORIŠTENJU PRORAČUNSKE ZALIHE

U izvještajnom razdoblju Općina Zemunik Donji u 2023. godini nije koristila proračunsku zalihu.

5. IZVJEŠTAJ O DANIM DRŽAVNIM JAMSTVIMA I IZDACIMA PO DRŽAVNIM JAMSTVIMA

U izvještajnom razdoblju Općina Zemunik Donji nije davala jamstva, te nije imala izdataka po danim jamstvima.